钦定古今图书集成/明伦汇编/氏族典/第477卷 > 《广韵》 > 靳德进
## 钦定古今图书集成/明伦汇编/氏族典/第477卷 > 《广韵》 > 靳德进

按《元史靳德进传》：“德进，其先潞州人，后徙大名。祖璇，
业儒。父祥，善星历，赠集贤大学士，谥安靖。德进以选
授天文、星历、卜筮三科管勾，累迁秘书监，掌司天事。
成宗以皇孙抚军北边，德进预在行，凡攻战取胜，皆
豫克期日，无不验者，亦间言事得失，多所裨益。成宗
即位，授昭文馆大学士，知太史院。寻以病丐闲。仁宗”
即位，命领太史院事，力辞，不允。以疾卒于位，谥文穆。
子泰，工部侍郎。